— Раней прысутнічаць на мерапрыемствах з удзелам Кіраўніка краіны не даводзілася. Уражанні засталіся самыя добрыя. Прэзідэнт шмат увагі ўдзяляе нашай галіне, падтрымлівае яе, добра разумее не толькі сутнасць аграрных працэсаў, але вясковы лад жыцця, адносіны паміж вясковымі жыхарамі, асаблівасць вясковага соцыуму. У сваёй прамове Кіраўнік дзяржавы падкрэсліў, што харчовая бяспека краіны з’яўляецца асновай паспяховай эканомікі. Таксама радуе, што на такім высокім узроўні вялася гаворка як пра прыход у аграпрамысловы комплекс найноўшых тэхналогій, так і пра неабходнасць прыцягнення ў галіну моладзі, стварэння прывабных умоў жыцця і працы ў вёсцы.